# El Ràfol d'Almúnia

El Ràfol d'Almúnia és una població localitzada a la Marina Alta, al País Valencià.

## Geografia

Està situat en la vall del riu Girona, al peu de la serra de Segària a la comarca de la Marina Alta. El seu terme municipal té una extensió de 4,9 km² a una altitud de 88 m. i a 12 km. de la platja.
El Ràfol d'Almúnia limita amb els termes municipals de Benidoleig, Benimeli, Dénia, Pego, Sagra i Tormos.
És la capital històrica de la zona de la Marina Alta coneguda com la Rectoria formada per Sanet i els Negrals, Benimeli, el Ràfol d'Almúnia, Sagra i Tormos.

## Història

Té origen àrab, va pertànyer al regne taifa de Dénia i va passar a la Corona d'Aragó amb la conquesta de Jaume I, quedant com a senyors de Ràfol, els Murs, després Sapena i posteriorment els Almúnia. En 1535 va ser erigida en parròquia amb els annexos de Benimeli, Sagra, Negrals i Zeneta. Va ser repoblat en 1610 després de l'expulsió dels moriscos per 123 habitants, tenia 26 cases. En 1800 tenia 80 cases i 429 habitants i l'església parroquial a Sant Francesc de Paula era servida per un capellà i un beneficiat, de la qual depenien Benimeli, Negrals, Sagra, Sanet i Tormos, sent el centre de la Rectoria i al segle xvii va ser el centre del Marquesat de Ràfol d'Almúnia.
El 1693, sota el regnat de Carles II, esclatà l'anomenada Segona Germania. Les gents del Rectorat hi van tindre una important intervenció, i del Ràfol va sorgir un dels seus líders indiscutibles, Francesc Garcia, que va ser nomenat síndic general i es va convertir en el cap polític i ideològic.

## Demografia

Té una població de 692 habitants (INE 2008).
Evolució demogràfica del Ráfol d'Almúnia :
| | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2005 | 2007 | 2008 | 2018 |
| Población | 538 | 518 | 537 | 568 | 584 | 510 | 491 | 420 | 416 | 376 | 402 | 532 | 635 | 692 | 700 |

## Política i govern
### Composició de la Corporació Municipal

El Ple de l'Ajuntament està format per 7 regidors. En les eleccions municipals de 26 de maig de 2019 foren elegits 4 regidors de Compromís pel Ràfol d'Almúnia (Compromís) i 3 del Partit Popular (PP).
Eleccions municipals de 26 de maig de 2019 - el Ràfol d'Almúnia :
| Candidatura | Candidatura | Candidatura | Cap de llista | Vots | Vots | Regidors |
| | Compromís pel Ràfol d'Almúnia | | Josep Vicent Rovira Ferrando | 175 | 56,82% | 4 |
| | Partit Popular | | Eduardo Pelús Senti | 132 | 42,86% | 3 |
| | Vots en blanc | | | 1 | 0,32% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 308 | 100 % | 7 |
| | Vots nuls | Vots nuls | Vots nuls | 2 | 0,65% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 310 | 78,48%** | |
| Abstenció | Abstenció | Abstenció | Abstenció | 85* | 21,52%** | |
| Total cens electoral | Total cens electoral | Total cens electoral | Total cens electoral | 395* | 100 %** | |
| Alcalde: Josep Vicent Rovira Ferrando (Compromís) (15/06/2019) |||||||
| Fonts: JEC, JEZ Dénia, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldia

Des de 2015 l'alcalde del Ràfol d'Almúnia és Josep Vicent Rovira Ferrando de Compromís pel Ràfol d'Almúnia (Compromís).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Blas Puchol Mulet | UCD | 19/04/1979 | -- |
| 1983–1987 | Eduardo Sese Furió | AP-PDP-UL-UV | 28/05/1983 | -- |
| 1987–1991 | Eduardo Sese Furió | AP | 30/06/1987 | -- |
| 1991–1995 | Eduardo Sese Furió | PP | 15/06/1991 | -- |
| 1995–1999 | Eduardo Sese Furió | PP | 17/06/1995 | -- |
| 1999–2003 | Eduardo Sese Furió | PP | 03/07/1999 | -- |
| 2003–2007 | Alejandro Pastor Furió | PP | 14/06/2003 | -- |
| 2007–2011 | Alejandro Pastor Furió | PP | 16/06/2007 | -- |
| 2011–2015 | Alejandro Pastor Furió | PP | 11/06/2011 | -- |
| 2015–2019 | Josep Vicent Rovira Ferrando | Compromís | 13/06/2015 | -- |
| 2019-2023 | Josep Vicent Rovira Ferrando | Compromís | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Economia

Predomina el sector agrícola (cítrics) i la construcció.

## Monuments i llocs d'interès

* Església Parroquial de Sant Francesc de Paula. D'estil barroc.

## Festes

Les festes patronals se celebren durant la setmana del 15 d'agost en honor de la Immaculada Concepció i Sant Francesc de Paula, amb actes religiosos, misses, processons, i lúdics: revetlles, jocs, focs artificials, actuacions culturals i sopars populars.

## Referències

* ↑ Junta Electoral Central «Resolución de 2 de julio de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Albacete, Alicante, Almería, Araba-Álava». Butlletí Oficial de l'Estat, 160, 05-07-2019, pàg. 72.505 [Consulta: 29 abril 2020].
* ↑ Junta Electoral de Zona de Dénia «Proclamación de candidaturas para las elecciones locales de 26 de mayo de 2019» (pdf) (en castellà). Butlletí Oficial de la Província d'Alacant. Diputació Provincial d'Alacant [Alacant], 82, 30-04-2019, pàg. 24. Edicte 4556 [Consulta: 2 agost 2019].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 25 juliol 2019].
* ↑ Ara. «Eleccions municipals 2019. Resultats al Ràfol d'Almúnia», 26-05-2019. [Consulta: 25 juliol 2019].
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. El Ràfol d'Almúnia. Històric de Govern Local». Portal d'informació ARGOS. [Consulta: 10 juny 2020].

## Enllaços externs

* Ajuntament del Ráfol d'Almúnia Arxivat 2019-09-08 a Wayback Machine.. Pàgina oficial.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..